Document ID: /roh_data/filtered/fineweb-2-filterrobots_roh.jsonl.gz/58795

La gruppa d'interess, «Mehrweg statt Wegwerf» ha surdà il venderdi a la citad da Cuira ina petiziun cun passa 5'000 suttascripziuns. Ils iniziants da la petiziun vulan cuntanscher ch'i vegnia desistì tar occurenzas grondas – sco per exempel la festa da Cuira – da vaschella da bittar. Ils organisaturs da talas occurenzas stoppian en l'avegnir obligar ils participants da mo duvrar vaschella reutilisabla. Cun quella mesira duain las quantitads da rument vegnir reducidas considerablamain.
RR novitads 18:00